Idén is a győri innovációs közösségben születhetnek meg az új vállalkozások

Immár harmadik alkalommal rendezik meg Nyugat-Dunántúl legnagyobb ötletversenyét, az IDEATHON 3.0-t. A háromnapos verseny során idén is hasznos tudással és értékes nyereményekkel gazdagodhatnak a csapatok, akiket elsősorban az 5G, a Föld, illetve egészségipari kihívásokra adnak majd választ. Az első három helyezett az INPUT Program szakmai támogatása révén értékes külpiacra lépési csomagot nyer az Amerikai Egyesült Államokba, valamint Európába. A versenyt ezúttal online rendezik, így az ország teljes területéről várják a szervezők a jelentkezőket november 9-ig.